মাঝ আকাশে মহিলার শ্লীলতাহানি মদ্যপ ব্যক্তির! গ্রেফতার অভিযুক্ত

ওয়েব ডেস্ক : মাঝ আকাশে মহিলাকে শ্লীলতাহানি (Molestation)। এই ঘটনায় দ্রুত পদক্ষেপ করল পুলিশ (Police)। গ্রেফতার (Arrest) করা হল অভিযুক্তকে। জানা যাচ্ছে, গত শুক্রবার এই ঘটনাটি ঘটেছে। তবে তা রবিবার প্রকাশ্যে আনা হয়েছে পুলিশের তরফে। এই ঘটনায় ওই ব্যক্তির বিরুদ্ধে একাধিক ধারায় মামলা দায়ের করা হয়েছে পুলিশের তরফে।

পুলিশ সূত্রে খবর, ওই মহিলা (৩৮) স্বামীর সঙ্গে যাচ্ছিলেন হায়দরাবাদ (Hyderabad)। তাঁর পাশেই মদ্যপ অবস্থায় বসেছিলেন ওই ব্যক্তি। অভিযোগ, বিমানে মহিলার ঘুমিয়ে পড়ার সুযোগ নিয়ে অশ্লীলভাবে শরীরে হাত দেয় অভিযুক্ত। এর পরেই ঘটনাটি বুঝতে পেরেই আতঙ্কিত হয়ে চিৎকার শুরু করেন ওই মহিলা।

আরও খবর : মুম্বইয়ে ট্রেন থেকে পড়ে মৃত্যু হল ২ জনের, আহত ১

এর পর বিমান কর্তৃপক্ষকে এই ঘটনা সম্পর্কে খবর পাঠানো হয়। বিমান হায়দরাবাদে অবতরণের পরেই নির্যাতিতা মহিলা ওই ব্যক্তির বিরুদ্ধে লিখিত অভিযোগ করেন। তার পরেই অভিযুক্ত ব্যক্তিকে গ্রেফতার করে পুলিশ। ভারতীয় ন্যায় সংহিতা অনুযায়ী অভিযুক্তের বিরুদ্ধে একাধিক ধারায় মামলা দায়ের করা হয়েছে।

জানা যাচ্ছে, এই ঘটনায় পুলিশি জেরায় নিজের কৃতকর্মের কথা স্বীকার করেন ওই ব্যক্তি। ইতিমধ্যে অভিযুক্ত ব্যক্তিকে হেফাজতে নিয়ে ঘটনার তদন্ত শুরু করেছে পুলিশ (Police)। জানা গিয়েছে, অভিযুক্ত ব্যক্তি উত্তরপ্রদেশের বাসিন্দা। কর্মসূত্রে চেন্নাইয়ে থাকতেন তিনি। তবে শ্লীলতাহানির জন্য আটক করা হল তাঁকে।